**Årsmelding for Solund Sendebrettlaug**

Solund Sendebrettlaug vart stifta 28. juni 2015 av 15 stiftarar. Det vart avgjort på stiftingsmøte at lauget skulle vera ei gruppe under Solund Idrettslag.

*Stiftarane var:*  
**Håvard Mongstad   
Tarjei Kalgraff  
Asle Kalgraff  
Endre Natvik  
Erlend Mongstad   
Arild Indrebø  
Kjell Mongstad  
Mark Elvevåg  
Kim Arnes  
Karl Fredrik Helgesen  
Tom Erling Bahus  
Eirik Mongstad   
Torstein Mongstad**

**Føremålet med lauget:**

Solund Sendebrettlaug skal drive både toppidrett og ha det moro innafor dei lovmessige og etiske råmer som Norges Idrettsforbund og Solund Idrettslag gjev.

**Organisering:**  
Alle stiftarane har utgjort Sendebrettlauget sitt Laugsråd for år 2015.  
Kjell Mongstad vart vald til leiar av lauget.  
Endre Natvik, Håvard Mongstad, Kjell Mongstad vart vald til å utgjere ei hurtigarbeidande arbeidsgruppe.  
Erlend Mongstad vart vald til marknads- og mediekontakt.  
Den 20. august vart Solund Sendebrettlaug formelt tatt opp som undergruppe i Solund IL.  
Det er

**Arbeidsgruppa sitt mandat og arbeid:**

Arbeidsgruppa fekk som sitt mandat å få lauget raskt i drift, formidle kunnskap og skape interesse for sporten, utarbeide naudsynte søknader og starte etablering av ei mellombels 9 hóls diskgolfbane i - og rundt Solund Idrettspark / Draumeplassen. Det vart sett som eit mål å få ein offisiell oppstart av diskgolfaktivitetane gjennom å arrangere ein open aktivitetsdag innan medio august.   
  
Første fullstendige runde i testgolfbana vart gjennomført den 23. juli 2015.  
Den opne aktivitetsdagen vart lagt til søndagen etter Solunddagen den 23. august 2015.

**Møteaktivitet:**

Medlemene i laugsrådet er spreidd vidt geografisk. Møter er difor gjennomført ved å gje aksept på framlegg via mail.  
Forutan sakene som vart handsama på stiftingsmøte, har laugsrådet gjort 2 vedtak

Lauget har hatt søndag som sin faste aktivitetsdag sidan den offisielle oppstarten 23. august 2015.

**Anna aktivitet - statistikk:**

* Det er 54 betalande medlemer i lauget. Dei som har betalt medlemsskapet i Solund IL, har stemmerett på årslaugsmøtet. Av desse er 16 medlemer kvinner og 14 er under 17 år.
* Det er pr. i dag 97 personar som er medlemer i lauget si FB-gruppe
* Det er er gjennomført 654 registrerte rundar på testbana. Dette tilsvarar ei samla tilbakelagt gå-avstand på om lag 130 mil. I tillegg kjem alle ikkje-registrerte rundar (fullstendige som ufullstendige), samt eigentrening med drivere og puttere på «drivingranchen».
* Det er 132 ulike personar som har gått dei registrerte rundane  
  Av desse er 35 kvinner og 26 er under 17 år.  
  Eldste deltakar som har gått registrert runde er 60 år. Yngste 6 år.
* Lauget har driftsåret arrangert:
  + Putterkonkurranse m.m. på Solunddagen
  + Diskgolfaktivitetsdag Solund-søn-dagen  
    Diskgolfmoro med skuleelevar (i samarbeid med NIF sitt nettsideprosjekt)
  + Solund Open 2015
  + Diskgolfmoro på Idrettsdagen
  + Vekesgolf kvar veke med diskgolfmoro med innlagt uoffisiell konkurranse:
    - Sommarkast´15 ( 3 rundar)
    - Haustkast´15 ( 7 rundar)
    - Vinterkast 2015 / 2016 (19 rundar)  
      herav 11 rundar med «Rist av juleflesk-turnering»
    - «Rist av juleflesk-turnering» (11 rundar / 47,4 mil / 64 deltakarar  
      - herav 18 kvinner, 19 under 17 år og 4 heile familiar)
* Solund Sendebrettlaug var representert med 3 deltakarar i NM i diskgolf år 2015.  
  Håvard Mongstad kom til finalerunden og Sendebrettlauget var synleg i mediabiletet.
* Beste einskildrunde som er registrert har vore på 25 kast (ergo 5 under par)  
  Runden med flest registrerte kast har vore på 109 kast (79 over par)
* Lauget har selt omlag 150 diskar til dei som har delteke
* Solund Sendebrettlaug har:
  + Det er utvikla og ein har fått på plass ei Fb-side, nettside og ein logo. I tillegg har ein oppretta ein nettbutikk der Sendebrettlaug-effektar er mogleg å kjøpe.

Statistikken syner at det har vore svært god oppslutnad og deltaking i diskgolfaktivitetane.  
Og det positive er at det ser ut som om engasjementet varer.  
Utover dette faktum, så er det er mange positive synergieffektar; - m.a. så vert det mykje fysisk fostring og Solund Idrettspark og mykje flott natur vert meir tilgjengeleg og tatt meir aktivt i bruk enn tidlegare m.m.

**Økonomi:**

Solund Sendebrettlaug sine driftsutgifter og etablering av 9-hóls testbane vart finansiert med eit privat lån, fram til Solund Idrettslag gjorde vedtak om å yte ein startkapital på kr. 10.000 .

Solund kommune har bidratt med utkastmatter og grus, og lauget sine medlemer m.fl. har arbeidd ei mengd med dugnad for å realisera testbana.

Lauget vart hausten 2015 tildelt eit tilskot på kr. 70.000 frå Sparebankstiftinga, til etablering av testbana / startkapital for etablering av ei komande 18-hóls bane.

Sendebrettlauget har framforhandla ein god rabatt på innkjøp av diskar ved XXL i Åsane, og sel deler 50% av fortenesta på dei som vil kjøpe diskar. Dette har gjort at ein har klart å finansiere nokre treningsdiskar og premiar til turneringar utan å tære på tilskotet frå Sparebankstiftinga.

Årsrekneskapen syner at lauget har hatt samla inntekter på kr. 107.846. Dette er inkludert startkapitalen frå Solund IL og Sparebankstiftinga sitt tilskot.  
Samla utgifter er på kr. 35.635 . Dette er inkludert investeringa i diskgolfkorger.  
Årsresultatet er etter dette på kr. 72.213.

Justert for startkapital, tilskot og investeringsutgifta, er det reelle driftsresultatet positivt med om lag kr. 2.000 .

**Vidare drift:**

Neste milepæl for Solund Sendebrettlaug er å få etablert ei permanent 18-hols bane, og vi jobbar pr. i dag hardt for å få til dette.  
Det vert i desse dagar søkt om Tippemidlar og lauget er i god posisjon til å kunna motta slike midlar.

Det er viktig å oppretthalda den folkelege og engasjerande profilen, sjølv om ein no går for å etablere ei profesjonell 18-hóls bane. Også en gode samhandlinga med andre lag og med deira aktivitetar er viktig å ivareta.

Driftsåret 2015 har vore eit hektisk, men kjempegøy diskgolfår.  
Ein stor honnør til oss alle for eit svært godt driftsår.  
Vi ser fram til eit nytt år der vidare utvikling av lauget og diskgolfen i Solund skal få mykje fokus.

Hardbakke 12. januar 2016

Laugsrådet i Solund Sendebrettlaug  
Kjell Mongstad  
leiar